钦定古今图书集成/明伦汇编/氏族典/第060卷 > 徐学诗
## 钦定古今图书集成/明伦汇编/氏族典/第060卷 > 徐学诗

按《明外史徐学诗传》：“学诗，字以言，上虞人。嘉靖二十
三年进士。授刑部主事，历郎中。二十九年，俺答薄京
师，诏廷臣陈制敌之策，诸臣多掇细事以应，学诗愤
然曰：‘大奸柄国，乱之本也。乱本不除，能攘外患哉’？”即
上疏言：“嵩辅政奸贪，世蕃凶狡成性，擅执父权。请罢
嵩父子，别简忠良代之。”帝览奏，颇感动。方士陶仲文
密言：“嵩孤立，尽忠学诗，特为所私修隙耳。”帝于是发
怒，下诏狱削籍。隆庆初，起南京通政参议。未之官，卒。
赠大理少卿。